Virtuaalsed ebaõnnestumised käivitasid tegemata töödest tuleneva jamade jada, millest suuremat osa alles homme lahendama hakkan. Õhtuks olin nii maha tümitatud, et kiiruga ennast teatrisse sättides  kujutlesin, kuidas rahvamajja jõudes selgub kindlasti, et meie väljaostmata piletid on ära antud või et kindlasti hakkab mul sukasilm jooksma enne kui üldse saali maha saan istuda ja kui juba istun, siis kindlasti rebeneb lahti pluusi varrukas (sellepärast igaks juhuks panin selga kleidi) või tekib mõni muu naiseliktehniline probleem või vaheajale kõndides kindlasti koperdan oma kontsadel ja maandun pingiridade vahele nii pikk kui lai (peamiselt ainult lai).